## Carlos Mazón visita el parc industrial Cotes d’Algemesí

*** El president de la Generalitat ha valorat la labor dels voluntaris i dels empresaris de la zona, que han contribuït a la posada en marxa de centres logístics, emmagatzematge i repartiment d’aliments i estris per a la població
* Remarca el seu compromís a “continuar accelerant la reconstrucció econòmica i social” i “compatibilitzar les obres d’emergència amb el disseny de les obres estructurals des de la vicepresidència de la recuperació”**

**Algemesí.**

El president de la Generalitat, Carlos Mazón, ha visitat el parc industrial Cotes d’Algemesí, acompanyat per l’alcalde de la població, José Javier Sanchis.

El cap del Consell ha valorat la labor dels voluntaris i dels empresaris de la zona, que han contribuït a la posada en marxa de centres logístics, emmagatzematge i repartiment d’aliments i estris per a la població.

El president de la Generalitat ha destacat que “a poc a poc anem avançant cap a la recuperació i la normalitat” dels municipis afectats. En este sentit, ha afirmat que la prioritat del Consell és continuar escometent tots els treballs necessaris per a restablir l’activitat econòmica i social.

Així, s’ha referit al fet que “l’activitat educativa ja es va restablint”, a més d’assenyalar el reforç per a la campanya de vacunació “que ja s’està produint”.

De la mateixa manera, ha indicat que les ajudes de 6.000 euros per la pèrdua de béns i estris de primera necessitat posades en marxa per la Generalitat “van per bon camí i a Algemesí ja han arribat a 120 afectats”.

Carlos Mazón també ha insistit en els contractes d’emergència de la Generalitat per a la neteja de les zones industrials “perquè la població recupere la seua capacitat laboral i activitat industrial”, per la qual cosa ha agraït el treball coordinat amb els alcaldes i tots els efectius municipals.

Així mateix, ha remarcat la seua aposta per “continuar accelerant la recuperació” i “compatibilitzar les obres d’emergència amb el disseny de les obres estructurals” des de la vicepresidència de la recuperació, en coordinació amb tot el Govern Valencià per a “recobrar el futur dels municipis afectats i de la Comunitat Valenciana”.

Fecha: 22/11/2024